Egy méter széles a világ legkeskenyebb háza
Két épület közé szuszakolták be ezt a varsói lakást.
A világ legkeskenyebb háza Varsóban található, a ház legszélesebb pontján is mindössze 122, legkeskenyebb része pedig 72 cm.

A 2012-ben épült házat Jakub Szczęsny építész tervezte. Mivel a jelenlegi lengyel jog szerint túl keskeny ahhoz, hogy lakóépületté nyilvánítsák, hivatalosan műhelynek számít.

A ház egyébként gyakorlatilag művészek lakhelyeként funkcionál, fővédnöke és szimbolikus bérlője Etgar Keret izraeli író. Az épület kétszintes, van benne egy hálószoba, egy konyha, egy fürdő és egy nappali. Két ablaka van, és a falak áttetsző üvegtáblákból állnak – írta a Femina.hu.
legkeskenyebb ház Varsó